**MESTSKÁ ČASŤ KOŠICE – SÍDLISKO KVP**

**Informatívna správa o zrealizovaných rozpočtových opatreniach za obdobie november – december 2016**

V súlade s ustanoveniami § 7 – Použitie rozpočtových prostriedkov v Zásadách nakladania s finančnými prostriedkami Mestskej časti Košice – Sídlisko KVP boli za obdobie november – december 2016 zrealizované rozpočtové opatrenia, a to:

* **november 2016 - zmeny vo výdavkovej časti bežného rozpočtu**
* ***Podprogram 2.4: Hospodárska správa, prevádzka a údržba budov –*** zmena rozpočtu v rámci schválenej položky 635 bola z dôvodu zabezpečenia opravy osvetlenia v spravovaných objektoch, a to: ; oprava elektroinštalácie v budove MŠ Bauerova; automatické osvetlenie vstupu pri ObC III. časť A – II. časť v celkovej sume 325,- €
* **december 2016 - zmeny v príjmovej a vo výdavkovej časti bežného rozpočtu**

**Príjmy:**

* zmeny v príjmovej časti rozpočtu sa týkajú príjmov nahodilých, a to: zvýšenie oproti pôvodnému rozpočtu u príjmov za inzertné služby v občasníku Kvapka, za predaj známok pre psov a príjem z členských príspevkov v Dennom centre v celkovej sume 155,- € (položka 223), poplatku z odvodov z hazardných hier v sume 1 000,- € (pol. 292) a zvýšenie príjmov z vratiek v  sume 300,- € (položka 292) z dôvodu poukázania preplatkov z vyúčtovania odvodov do poistných fondov od zdravotných poisťovní za rok 2015. V rámci tejto úpravy je znížený rozpočet za nájomné v sume 705,- € a za správne poplatky v sume 750,- €.
* V rámci *príjmového a výdavkového rozpočtu* súvisiaceho so zamestnávaním UoZ na výkon prác realizovaných nezamestnanými občanmi v rámci menších obecných služieb boli riešené zmeny v rámci kódov zdroja a analytického členenia rozpočtu z dôvodu spôsobu krytia nákladov mestskej časti refundovaných ÚPSVaR (krytie zo ŠR, alebo kombinácia ESF a ŠR).

**Výdavky:**

* **Podprogram 2.4: Hospodárska správa, prevádzka a údržba budov** - *zmeny rozpočtu v rámci režijných výdavkov v danom podprograme -*v rámci schválenej položky 610 bola zmena rozpočtu z dôvodu presunov rozpočtu zo základného platu na  odmeny a osobný príplatok v celkovej sume 3 225,- € ; zmena rozpočtu v rámci schválenej položky 633 v sume 223,- € bola z dôvodu vyšších výdavkov na nákup odbornej literatúry, kancelárskeho materiálu, reprezentačných výdavkov a telekomunikačnej techniky ; zmena rozpočtu v rámci schválenej položky 634 bola  v sume 7,- €; ; zmena rozpočtu v rámci schválenej položky 635 v sume 35,- € bola z dôvodu vyšších režijných výdavkov na údržbu budov a v rámci schválenej položky 637 vyšších režijných výdavkov na špeciálne služby (časť výdavkov na audítorské a právne služby) a stravovanie zamestnancov v sume 189,- €.

Ďalšia zmena rozpočtu bola zdôvodu riešenia havarijnej situácie v spravovanom objekte ObC III časť A (objekt miestneho úradu)  , kde bolo potrebné riešiť údržbu a opravu rozvodov studenej vody. Zmena bola riešená v rámci schválenej položky 635 v sume 200,- € a medzi položkami 635 a 637 v sume 1 000,- €.

Zmena rozpočtu v rámci schválenej položky 632 v sume 3 541,- € bola z dôvodu vyšších nákladov za vodné a stočné v spravovaných objektoch než bolo pôvodne rozpočtované.

* **Podprogram 3.1: Občianske obrady, spoločenské udalosti, jubileá; Podprogram 6.2: Kultúrne podujatia -** zmenarozpočtu v sume 1 340,- € bola riešená presunom medzi podprogramami bez zmeny funkčnej klasifikácie a položiek; dôvodom sú vyššie výdavky na kultúrne podujatia oproti pôvodnému rozpočtu a nižšie výdavky oproti pôvodnému rozpočtu na zabezpečenie občianskych obradov – uvítanie novorodencov a oslava životných jubileí.
* **Podprogram 5.3: Podpora športových aktivít –** zmena rozpočtu v rámci schválenej položky 637 v sume 40,- € bola z dôvodu vyšších výdavkov na grafické služby oproti pôvodnému rozpočtu.
* **Podprogram 7.1: Údržba verejnej zelene; Podprogram 7.5 : Detské ihriská na verejných priestranstvách** - zmenarozpočtu v sume 380,- € bola riešená presunom medzi podprogramami bez zmeny funkčnej klasifikácie a položiek; dôvodom bola potreba zabezpečiť ročnú kontrolu detských ihrísk.
* **Podprogram 7.6: Menšie obecné služby** – zmena rozpočtu v rámci schválenej položky 633 v sume 66,- € bola z dôvodu potreby zakúpiť pracovné odevy a obuv pre UoZ v rámci menších obecných služieb z vlastných zdrojov mestskej časti; taktiež bola riešená zmena v rámci analytického členenia u položiek 633, 637 a 610 pri výdavkoch krytých z vlastných zdrojov MČ.
* **Podprogram 9.1: Administratíva *-*** zmena rozpočtu presunom medzi položkami 611 a 642 bola z dôvodu vyšších výdavkov za náhradu príjmu pri dočasnej pracovnej neschopnosti zamestnanca platenú zamestnávateľom v celkovej sume 170,- €; zmena rozpočtu v rámci schválenej položky 610 v sume 5 265,- € bola z dôvodu presunu rozpočtovaných finančných prostriedkov zo základného platu na  odmeny; zmena rozpočtu v rámci schválenej položky 633 v sume 268,- € bola z dôvodu vyšších výdavkov na nákup odbornej literatúry než bolo plánované v pôvodnom rozpočte a v sume 15,- € z dôvodu vyšších výdavkov na reprezentačné účely.

Spracovala: Ing. Ľudmila Nogová